Եկատերինա Կլիմովա

**Եկատերինա Ալեքսանդրովնա Կլիմովա** (, ), թատրոնի և կինոյի ռուս դերասանուհի։

Նկարահանվել է ավելի քան 50 ֆիլմերում, որոնցից Կլիմովային առավել մեծ ճանաչում են բերել «Մենք ապագայից ենք» և «Մենք ապագայից ենք 2» ֆիլմերը, ինչպես նաև այդ ֆիլմի «*За всё спасибо, добрый друг…*» ռոմանսը (Ելիզավետա Ստյուարտի բանաստեղծության հիման վրա)։ Խաղացել է նաև Ռուսական բանակի կենտրոնական ակադեմիական թատրոնի ավելի քան 15 խաղացանկային ներկայացումներում և անտրեպրիզներում։

## Կենսագրություն
### Ծագում և կրթություն
Ծնվել է 1978 թվականի հունվարի 24-ին Մոսկվայում։ Հայրը՝ Ալեքսանդր Գրիգորևիչ Կլիմովը, եղել է ազատ նկարիչ, 1979 թվականին դատվել է ոչ դիտավորյալ սպանության համար, վերադարձել է ընտանիք, երբ Կատյան արդեն 13 տարեկան էր, մահացել է 2010 թվականին։ Մայրը՝ Սվետլանա Վլադիմիրովնա Կլիմովան, տնային տնտեսուհի է։ Եկատերինան ունի ավագ քույր՝ Վիկտորյան (ծնվ.՝ 1974)։ Ընտանիքն ապրել է երկսենյականոց բնակարանում, երեխաների դաստիարակությունն իրականացվել է ուղղափառ ավանդույթներով։

Հոր կողմից նախատատը եղել է գնչուհի, և նրանից Կլիմովան ժառանգել է մուգ մաշկ։ Ընտանիքում ընդունված է եղել զգացմունքների բուռն դրսևորումը։ Մանկության մթնոլորտը ազդել է Եկատերինայի անձի ձևավորման վրա. արդեն հայտնի դերասանուհի դառնալուց հետո Կլիմովան աչքի է ընկել կամային, կամակոր բնավորությամբ և արտահայտիչ պահվածքով ինչպես անձնական կյանքում, այնպես էլ նկարահանման հրապարակում։

Միջնակարգ դպրոցն ավարտելուց հետո Եկատերինան ընդունվել է ՎԳԻԿ-ի նախապատրաստական դասընթացներ։ 1999 թվականին կարմիր դիպլոմով ավարտել է Մ. Ս. Շչեպկինի անվան բարձրագույն թատերական ուսումնարանի դերասանական ֆակուլտետ (Նիկոլայ Աֆոնինի արվեստանոց)։

## Կարիերա
Ուսումնարանն ավարտելուց հետո Եկատերինա Կլիմովային ռեժիսոր Բորիս Մորոզովը հրավիրվել է Ռուսական բանակի կենտրոնական ակադեմիական թատրոն՝ «Օթելլո» ներկայացման մեջ Դեզդեմոնայի դերը կատարելու համար։ 2001 թվականին այս դերի համար դերասանուհին ստացել է «Վիկտոր Ռոզովի բյուրեղապակյա վարդ» մրցանակը «Մինչև 30 տարեկան դերասաններ» անվանակարգում։ Դասավանդել է բեմական խոսք և դերասանական վարպետություն մանկական մոդելային գործակալությունում, աշխատել է ռադիոյի և հեռուստատեսության գովազդներում։ Եկատերինա Կլիմովայի կատարմամբ երգերը հնչում են «Игры в подкидного», «Խեղճ Նաստյա» («О, если б грусть моя…» ռոմանս), «Եռման կետ», «Երջանկության բյուրո» մյուզիքլում։ Կլիմովան կարահանվել է «Ֆիտիլ» կինոամսագրում։ Աշխատել է «Սերգեյ Վինոգրադովի թատերական ընկերությունում», մասնակցել է Պ. Շտեյնի թատերական նախագծերին և խաղացել է անտրեպրիզներում։

Կինեմատոգրաֆիայում Եկատերինա Կլիմովայի նորամուտը տեղի է ունեցել 2001 թվականին, երբ նա նկարահանվել է Ժաննա դ'Ալբրեի էպիզոդիկ դերում Կարեն Շահնազարովի «Թույներ կամ Թունավորումների համաշխարհային պատմություն» տրագիկոմիկ ֆանտասմագորիայում։ Առաջին մեծ դերը 23-ամյա դերասանուհին կատարել է նույն թվականին «Игры в подкидного» արկածային-քրեական հեռուստասերիալում, որտեղ երիտասարդ սիրուհու արկածների պատմությունն ուղեկցվում է էրոտիկ տեսարաններով։ Հետագայում Կլիմովան հաճախ էկրանին և բեմում կատարել է սիրեցյալի կամ կնոջ դեր իր երկրորդ ամուսնու՝ դերասան Իգոր Պետրենկոյի հետ («Մենք ապագայից ենք 2», «Պլաստիլինե երազներ», «Մոսկովյան պատուհաններ», «Հայրերի մեղքերը», «Բոլոր սահմանափակումների չեղարկում»)։ Որպես դերասանական մասնագիտության բացասական կողմ նա ցավով նշել է այն, որ «դու պետք է ինչ-որ անծանոթի հետ պառկես անկողնում և սեր ներկայացնես»։

Նկարահանվել է «Грозовые ворота» և «Антикиллер Д. К.» ֆիլմերում «Խեղճ Նաստյա», «Փախուստ», «Եռման կետ» () հեռուստասերիալներում։  Ամենահիշարժաններից մեկը բուժքույր Նինա Պոլյակովայի դերն էր, որը կատարել է Կլիմովան «Մենք ապագայից ենք» () և «Մենք ապագայից ենք 2» ֆիլմերում:  Այս ֆիլմում Կլիմովան կատարել է «*За всё спасибо, добрый друг…*» ռոմանսը (բանաստեղծության հեղինակ՝ Ելիզավետա Ստյուարտ), որը լայն անաչման է արժանացել և շատ շուտով դերասանուհու համար դարձել է  մարգարեական։  Կլիմովայի ձայնի տեմբրը երաժշտագետների կողմից գնահատվել է որպես փափուկ, թավշյա, անսովոր ջերմ։  2012 թվականին Կլիմովայի վոկալի և Իվան Բուրլյաևի երաժշտության ներքո (ներառյալ ռեփի հատվածը) գեղասահորդներ և նախկին ամուսիններ Տատյանա Նավկայի և Ալեքսանդր Ժուլինի կողմից կատարվել է հիշողության նոստալգիկ պար «Սառցե դարաշրջան։ Պրոֆեսիոնալների գավաթ» () հեռուստաշոուի շրջանակներում։

2012 թվականին ռեժիսոր Յուսուպ Բախշիևի «Ժամադրություն» ալկոհոլային-ռոմանտիկ կատակերգությունում Կլիմովան հանդես է եկել որպես սեքսուալ ուսուցիչ, որը երբեք ալկոհոլ չի օգտագործում, «խելացի աղջիկ է և երկար ոտքերով գեղեցկուհի»:  Gazeta.ru հրատարակության սյունակագիրն ուշադրություն է հրավիրել հերոսուհու պալատներով և ադամանդներով գայթակղելու անհնարինության վրա, նշել դերասանուհու՝ մոտոցիկլետի վրա ամբողջ Մոսկվայով շրջելու տեսարանը։  Ֆիլմն ինքնին գնահատվել է որպես էպիգոնական Էկլեկտիկա՝ Բրյուս Ուիլիսի և Կլիմովայի նախատիպի՝ Քիմ Բեսինջերի  մասնակցությամբ ամերիկյան «Կույր ժամադրություն» (1987) ֆիլմի մոտիվներով։ 

2013 թվականին Կլիմովան խաղացել է գլխավոր դերերից մեկը «Икона сезона» ֆիլմում՝ մարմնավորելով հաջողակ հեռուստահաղորդավարուհու։  Կլիմովայի կերպարը ամսագրային աշխարհների տիպիկ գլամուրային բնակիչ է, մի նորաձև հավաքույթից անցնում է մյուսը, բայց արագորեն կերպարանափոխվում է, երբ նրա կյանքում հայտնվում է իսկական սեր։

2015 թվականի նոյեմբերին՝ չորրորդ երեխայի ծնվելուց հետո, Կլիմովան հնչյունավորել է «Փոքրիկ իշխանը» մուլտֆիլմի հերոսներից մեկին։

250 px|left|thumb|Եկատերինա Կլիմովան 2013 թվականին
2015 թվականի նոյեմբերի 17-ին Կլիմովան չորրորդ երեխայի ծնվելուց հետո առաջին անգամ հայտնվել է հանրության առաջ և մասնակցել «Երեկոյան Ուրգանտ» հեռուստահաղորդման թողարկմանը Առաջին ալիքով «Սիրահարված կանայք» () սերիալի պրեմիերայի կապակցությամբ։

## Անձնական կյանք
Առաջին ամուսինը եղել է ոսկերիչ Իլյա Խորոշիլովը, որի հետ Կլիմովան ծանոթացել է 15 տարեկանում՝ դպրոցական տարիներին։ Նրանք ամուսնալուծվել են 2004 թվականին։ Այս ամուսնությունից Եկատերինան ունեցել է դուստր՝ Ելիզավետա Խորոշիլովան (ծնվ.՝ 02.03.2002), որը սովորել է Մոսկվայի պետական համալսարանի ժուռնալիստիկայի ֆակուլտետում։ 
250 px|right|thumb|Իգոր Պետրենկոն և Եկատերինա Կլիմովան երեխաների հետ «Մադագասկար 3»  մուլտֆիլմի  պրեմիերայի ժամանակ՝ 2012 թվականի հունիսի 2-ին
Երկրորդ ամուսինը՝ թատրոնի և կինոյի դերասան Իգոր Պետրենկոն, սովորել է Մ. Ս. Շչեպկինի անվան բարձրագույն թատերական ուսումնարանում՝ մեկ կուրս ցածր։ Պետրենկոյի հետ Եկատերինան սիրավեպ է սկսել 2003 թվականին, երբ երկուսն էլ հրավիրվել են «Երկրի լավագույն քաղաքը» սերիալի նկարահանումներին։ Զույգն ամուսնացել է 2004 թվականի դեկտեմբերի 31-ին։ Նրանք միասին ապրել են գրեթե 10 տարի, ամուսնությունը փաստացի ավարտվել է 2013 թվականի ամռանը։ 2014 թվականի հուլիսի 10-ին Մոսկվայի Տվերի շրջանային դատարանը ձևակերպել է նրանց ամուսնալուծությունը։ Այս ամուսնությունից Եկատերինան ունեցել երկու որդի՝ Մատվեյ Պետրենկոն (ծնվ.՝ 2006) և Կոռնեյ Պետրենկոն (ծնվ.՝ 2008)։ 2013 թվականի նոյեմբերից Եկատերինան երեխաների հետ սկսել է ապրել մերձմոսկովյան Պավլովո քոթեջային գյուղում։ Հետագայում նախկին ամուսինը նրան է թողել նաև մոսկովյան բնակարանը։

Հարցազրույցներից մեկում Կլիմովան նշել է, որ առաջին հերթին իրեն մայր է զգում, հետո միայն՝ դերասանուհի։ Կնոջ համար կարևոր հատկանիշներ նա համարում է իմաստուն լինելու, հնարամիտ լինելու, ինտուիցիային վստահելու և առաջին հերթին իր սրտի ձայնը լսելու ունակությունը, այլ ոչ թե բանականությունը. ինքն իրեն համարում է «խելացնորության աստիճանի խանդոտ»։ Երկար տարիներ Կլիմովայի և Պետրենկոյի դերասանական ընտանիքը մամուլում համարվել է օրինակելի, նրանց ընտանիքին պարբերաբար անդրադարձեր են կատարվել ամսագրերում և հեռուստատեսությամբ։ Գնահատելով ամուր թվացող ամուսնության փլուզումը՝ Եկատերինան հրապարակավ ներողություն է խնդրել բոլոր նրանցից, «ովքեր հավատում էին մեր սիրուն, օրինակ էին վերցնում մեզանից։ Իգոր Պետրենկոն ԶԼՄ-ների համար տված հարցազրույցում իր վրա է վերցրել տեղի ունեցածի համար մեղքի մեծ մասը, նախկին կնոջը բնութագրել է որպես «իսկական գիշատիչ»,  հիշատակել է Լաս Վեգասում երաժիշտ Ռոման Արխիպովի հետ Եկատերինա Կլիմովայի կարճատև սիրախաղը, բայց միևնույն ժամանակ կարծիք է հայտնել, որ «հավանաբար չկա նրանից լավ մայր և կին այս աշխարհում»։

2015 թվականի հունիսի 5-ին Եկատերինան ամուսնացել է դերասան Գելա Մեսխիի հետ, ում հետ նա որոշ ժամանակ ապրել է փաստացի ամուսնությամբ։ 2015 թվականի սեպտեմբերին ծնվել է Եկատերինա Կլիմովայի դուստրը՝ Իզաբելլան (Բելլա)։ 2019 թվականի հունիսին Կլիմովայի նախաձեռնությամբ ամուսնությունը լուծարվել է դատարանում։

## Արվեստ
### Դերեր թատրոնում
#### Անկախ թատերական նախագիծ
*  — «Բոինգ-Բոինգ», ըստ Մարկ Կամոլետիի պիեսի – *Միշել*
*  – «Դաժան պարեր» (ռուս.՝ «Жестокие танцы»), պարային մարաթոն, որը հիմնված է Խորաս Մաքքոյի «Ուժասպառ ձիերը գնդակահարում են, այնպես չէ՞» () վեպի հիման վրա – *Գլորիա* 
*  – «Love Letters» («Սիրային նամակներ»), ըստ Ալբերտ Հենրիի պիեսի – *Ալեքսանդրա*

#### Այլ թատրոններ
Խաղացել է Ռուսական բանակի կենտրոնական ակադեմիական թատրոնի ավելի քան 15 խաղացանկային ներկայացումներում և անտրեպրիզներում.
* «Օթելլո»
* «Օրերի փրփուրը»
* «Ժլատը»
* «Շատ աղմուկ ոչնչից»
* «Լենինգրադյան ռոմանս»
* «www.LONDON.ru»
* «VENUS»
* «Օսկար»
* «Դավադրություն անգլիական ձևով»
* «Վարպետը և Մարարիտան», 2014-2017

### Ֆիլմագրություն

### Հնչյունավորում
* 2015 – «Փոքրիկ իշխանը» – *մայրը*
* 2017 – Մատա Հարի – *[[Մատա Հարի]]* (Վիանա Ջոկանտեի դերը)

### Տեսահոլովակ
2011 թվականին նկարահանել է Ստաս Միխայլովի «Спаси меня» տեսահոլովակում։

### Գովազդ
2011 թվականին դարձել է *Garnier Color Naturals* ապրանքանիշի դեմքը, ավելի ուշ՝ իսպանական TOUS ոսկերչական ընկերության դեսպանը Ռուսաստանում։

## Մրցանակներ
* 2001 – «Վիկտոր Ռոզովի բյուրեղապակե վարդ» մրցանակ «Դերասաններ մինչև 30 տարեկան» անվանակարգում – *ռեժիսոր Բորիս Մորոզովի «[[Օթելլո (ողբերգություն)|Օթելլո]]» ներկայացման մեջ Դեզդեմոնայի դերի կատարման համար Ռուսական բանակի կենտրոնական ակադեմիական թատրոնի բեմում*,
* 2008 – *Ռուսաստանի Դաշնության պաշտպանության նախարարության «Մարտական համագործակցության ամրապնդման համար» մեդալ՝ «Երկրորդ շնչառություն» գեղարվեստական ֆիլմում կապիտան Բախտեևայի դերի կատարման համար*,
* 2011 – «Տարվա զույգ» ամենամյա մրցանակ «Ներդաշնակություն» անվանակարգում (Իգոր Պետրենկոյի հետ համատեղ),
* 2021 – Ռազմական կինոյի Յու. Օզերովի անվան 19-րդ միջազգային փառատոնի Նիկոլայ Օլալինի անվան «Բյուրեղապակե գլոբուս» մրցանակ «Դերասանական վարպետության համար»։

## Ծանոթագրություններ

## Արտաքին հղումներ
* 
* Интервью Алле Занимонец "Караван историй" https://7days.ru/caravan/2020/12/ekaterina-klimova-vpolne-vozmozhno-vtoroy-raz-voyti-v-odnu-i-tu-zhe-reku.htm?link=search
*Интервью Алле Занимонец в Израиле "Караван историй" https://7days.ru/caravan/2020/1/ekaterina-klimova-schaste-nikuda-ne-mchatsya-nikomu-nichego-ne-dokazyvat.htm?link=search
*Եկատերինա Կլիմովայի էջը Instagram-ում

Կատեգորիա:21-րդ դարի դերասանուհիներ
Կատեգորիա:Դերասանուհիներ այբբենական կարգով
Կատեգորիա:Ռուս դերասանուհիներ
Կատեգորիա:Ռուս կինոդերասանուհիներ
Կատեգորիա:Ռուս հեռուստատեսային դերասանուհիներ